શહેરના ગોંડલ રોડ ઉપર ડાલીબાઈ ક્વાટર્રમાં રહેતા ઉમેશભાઈ કિરીટભાઈ વાંજા નામના ગૌસેવક યુવકને ખાનગીરાહે બાતમી મળી હતી કે વાંકાનેરનો શખ્સ બોલેરોમાં ગેરકાયદે પાડા બાંધી પશુધનને કતલખાને લઇ જાય છે તેવી બાતમી આધારે કુવાડવા રોડ પોલીસ સ્ટેશનના ધીરુભાઈ ડાંગર સહિતના સ્ટાફને સાથે રાખીને વોચ ગોઠવી હતી દરમિયાન રાજગઢ ગામ પાસે શંકાસ્પદ બોલરોને અટકાવી જડતી લેતા અંદર ક્રૂરતાપૂર્વક બાંધેલા ૨૦ પાડા મળી આવ્યા હતા ચાલકનું નામઠામ પૂછતાં વાંકાનેરના ગુલાબનગરનો રિઝવાન કાસમભાઈ માટલીયા હોવાનું જણાવતા પોલીસે તેની ધરપકડ કરી પાડાને મુક્ત કરાવી પાંજરાપોળ ખાતે મોકલી દીધા હતા અને બોલેરો કબ્જે કરી હતી આ જ પ્રમાણે શાપર વેરાવળના ગૌસેવક રવિરાજસિંહ દોલુભા ચુડાસમાને મળેલી બાતમી આધારે કુવાડવા રોડ પોલીસને સાથે રાખીને વોચ ગોઠવી હતી દરમિયાન બેડી ગામ રેલવે ફાટક પાસે બોલેરો અટકાવી જોતા એક ભેંસ દોરડાથી બાંધેલી મળી આવી હતી જેથી વાંકાનેરના ખીજડીયા ગામના મહમદ હનીફ ઇસ્માઇલભાઈ વકાલીયાની ધરપકડ કરી ભેંસને પાંજરાપોળ ખાતે મોકલી દીધી હતી આમ કુવાડવા રોડ પોલીસે રાત્રે ૧ ભેંસ ૨૦ પાડાને કતલખાને જતા બચાવી ૨ શખ્સોને ઝડપી લઇ ૨ બોલેરો કબ્જે કરી ધોરણસરની કાર્યવાહી હાથ ધરી હતી.